tomron87/hebrew-wikipedia-sentences-corpus huggingface dataset:
בנוסף, מאחר שתוכנן כמעין מאג מוקטן, הנוקר שלו נטה להישבר.
במלחמת עיראק (2003) מקלעים רבים נתבלו ונשברו, וחיילים העידו שחלקם הוחזקו באמצעות סרט בידוד ואמצעים מאולתרים אחרים.
המינימי שירת תקופה מסוימת בהיקף מצומצם גם בצה"ל, בעיקר בגזרת דרום לבנון ורצועת הביטחון, אך הוחלף בשנת 1997 במקלע הנגב הישראלי שהפך למקלע הקל הסטנדרטי של חיל הרגלים.
הנגב עלה על המינימי בביצועיו, אך בעיקר בעמידותו ואמינותו (אך גם בנגב היו לא מעט מעצורים).
– בשימוש הכוחות המזוינים של איחוד האמירויות הערביות
– בשימוש הכוחות המזוינים של אינדונזיה
– בשימוש צבא אפגניסטן בלבד
– בשימוש הכוחות המזוינים של ארצות הברית
– בשימוש הכוחות המיוחדים של הונגריה
– החליפו בצבא את המקלע הקלר וקוך 11A1 במקלע FN Minimi
FN Forty-Nine הוא אקדח בלגי תוצרת חברת FN Herstal.
האקדח נקרא כך מכיוון שהקליבר שלו מתחיל עם המספר 40 (כלומר: 0.40 אינץ').
האקדח FN Forty-Nine מיועד בעיקר בשביל כוחות משטרה.
האקדח לא זכה להצלחה, בין השאר בגלל שמתחריו הישירים, אקדחי הגלוק, היו טובים ממנו וזכו להצלחה רבה יותר, ולכן בשנת 2008 הפסיקה FN את ייצורו.
SCAR הוא רובה בלגי/אמריקאי תוצרת חברת FN Herstal.
הרובה הוצג לראשונה בשנת 2009 ונרכש על ידי כוחות משטרה ומספר יחידות של צבא ארצות הברית וחיל הנחתים האמריקאי.
המתחרה העיקרי של ה-SCAR הוא ה-M4 קרבין שנמצא בשימוש רוב יחידות הצבא האמריקאי.
ה-SCAR ראה שימוש במלחמת אפגניסטן, נכון להיום זו המלחמה הגדולה היחידה בה נטל חלק.
מספר לוחמים מאריות הים השתמשו ב-SCAR במבצע חנית נפטון בו נהרג אוסאמה בן לאדן, אם כי מרבית לוחמי היחידה היו חמושים ב-M4. הרובה שימש גם במספר מבצעים של משטרת צרפת.
SCAR-L - הגסה ה"קלה" (L - Light) של הרובה, מיועדת בעיקר ללוחמה בשטח בנוי ועושה שימוש בתחמושת 5.56x45 מ"מ נאט"ו.
SCAR-H - גרסה "כבדה" (H - Heavy) של ה-SCAR מיועדת ללוחמה בשטח פתוח ורחב, כאשר הירי מתבצע גם לטווחים ארוכים.
ניתן להרכיב על ה-SCAR כוונת טלסקופית ולהשתמש בו כרובה קלעים או רובה צלפים, גרסה זו עושה שימוש בתחמושת 7.62x51 מ"מ נאט"ו.
- בשימוש על ידי צבא ארצות הברית, חיל הנחתים האמריקאי, ובכמות מוגבלת על ידי יחידת ה־SWAT של משטרת לוס אנג'לס.
- בשימוש יחידת העלית GSG-9.
- בשימוש השירות החשאי הפולני.
- נרכשו לקראת סוף 2009 עבור הצבא הפרואני.
- בשימוש על ידי מספר יחידות משטרה.
F2000 הוא רובה סער בלגי אוטומטי, בתצורת בולפאפ מתוצרת חברת הנשק FN Herstal.
הרובה הוצג לראשונה במרץ בשנת 2001 בתערוכה הביטחונית שהייתה באבו דאבי שבאיחוד האמירויות הערביות.
הרובה נפוץ בשימוש על ידי כוחות מיוחדים ברחבי העולם.
F2000 - מיועד ללחימה בשטח בנוי.
F2000 Tactical- מיועד ללחימה בשטח פתוח, כגון: שמירת גבולות ומטווחים.
FS2000 - מיועד ללחימה בטווחים רחוקים, של 300 עד 500 מטרים.
הגרסה המצליחה ביותר היא הגרסה הרגילה F2000.
- בשימוש על ידי הכוחות המיוחדים של בלגיה
- בשימוש על ידי הכוחות המיוחדים של פקיסטן
- בשימוש על ידי הכוחות המיוחדים של פולין
- בשימוש על ידי משמר הגבול הסעודי
- בשימוש על ידי הכוחות המיוחדים של ארגנטינה
- בשימוש על ידי הכוחות המיוחדים של פרו
- בשימוש על ידי הכוחות המיוחדים של צ'ילה
- "פלוגות אל-קודס", הזרוע הצבאית של הארגון.
ישנם השערות כי הנשק הוברח לארגונים אלו מנשק שנתפס במהלך מלחמת האזרחים הראשונה בלוב וחמושי הארגונים האלו נצפו עם הנשק בתהלוכות ומצעדים של החמאס ובין היתר גם במבצע צוק איתן.
FN FNAR הוא רובה צלפים בלגי חצי-אוטומטי מתוצרת חברת FN Herstal, הרובה נכנס לשירות בשנת 2008 ונמצא בשימוש יחידות משטרתיות קטנות.
הרובה מבוסס על הרובה בראונינג אוטומטי M1918.
FNAR LIGHT - הגרסה הסטנדרטית של הרובה, מיועדת לטווח של 500 מטרים מקסימום.
FNAR HEAVY - הגרסה ה"כבדה" של הרובה, מיועדת לטווח של 700 עד 1,000 מטרים.
Model 30-11 הוא רובה צלפים בלגי תוצרת חברת FN Herstal, שיוצר בין השנים 1976 עד 1986 (לקראת סוף המלחמה הקרה).
הרובה מבוסס על הרובה Gewehr 98, רק שאצלו יש כת מקפלת (כמו ברובה FN MAG), ניתן לפרקו בקלות.
הרובה כבר לא מיוצר יותר, אלא נמצא בשימוש על ידי יחידות משטרתיות קטנות ויחידות צבאיות קטנות בבלגיה, וגם בעוד כמה מדינות אחדות בעולם.
FN FNC הוא רובה סער בלגי שפותח בשיתוף פעולה בין החברות FN Herstal ו-PT Pindad.
הרובה תוכנן בשנת 1976 ונכנס לשימוש בשנת 1979, והיה המחליף של הרובה FN CAL.
הרובה הוא בעל כת מתקפלת, ללא רתע גבוה וניתן לפירוק בקלות.
הרובה זכה להצלחה במסגרת שירותו בכמה צבאות קטנים, ונשאר בשירות עד היום.
carabine - מיועדת ללוחמה בשטח בנוי.
Normal - מיועדת ללוחמה בשטח פתוח.
FN SLP (ראשי תיבות של Self-Loading Police) הוא רובה שוטגאן בלגי תוצרת חברת FN Herstal.
לרובה יש ארבע גרסאות שהם:
הרובה דווקא הצליח יותר בתחום האזרחי (כלומר במטווחים אזרחיים) ולא בתחום הצבאי, וגם זכה בתואר "שוטגאן השנה" בשנת 2009 במגזין אמריקאי לרובאים.
SPR (ראשי תיבות של: Special Police Rifle) הוא רובה צלפים בלגי תוצרת חברת FN Herstal.
הרובה נחשב למדויק מאוד, ומקבצים של 0.5 דקת קשת ומטה הם די נפוצים.
הרובה מיוצר בקליבר 7.62 מ"מ נאט"ו.
Normal - הגרסה הרגילה של הרובה.
A1 - גרסה המיועדת לטווחים קצרים של עד 100 מטרים.
A1a - הגרסה המיועדת לטווחים קצת יותר ארוכים של 100 מטרים עד ל-200 מטרים, ובעל קנה כבד יותר.
A2 - גרסה המיועדת לטווחים של 200 מטרים עד ל-300 מטרים.
A3 - גרסה המיועדת לטווחים בינוניים של 300 מטרים עד ל-600 מטרים.
A4 - גרסה המיועדת לטווחים של 600 מטרים עד ל-1,000 מטרים.
G - אותה גרסה כמו A4 רק עם רתע גדול יותר ובעל מהירות לוע גבוהה יותר.
A5 M - הגרסה החדישה ביותר של הרובה, מיועדת לטווחים ארוכים של 1,000 מטרים עד ל-1,200 מטרים.
PBR (או בשמו המלא Patrol Bolt Rifle) הוא רובה בריחי בלגי תוצרת חברת FN Herstal.
הרובה תוכנן במיוחד בקליבר 7.62x51mm NATO, ובעל קנה כבד ובעל 4 כדורים במחסנית שמופעלים על ידי בריח מסתובב, הרובה נמצא בשימוש בכמה יחידות צבאיות, ונמצא בו שימוש גם במטווחים אזרחיים.
FN Browning M1903 הוא אקדח בלגי תוצרת חברת FN Herstal, והיה בו שימוש עיקרי במלחמת העולם הראשונה ובמלחמת העולם השנייה.
בשנת 1901 (אחרי שהוציאו את דגם M1900) ג'ון ברואנינג ביקש להוציא דגם חדש של האקדח, והתחילו בייצורו.
האקדח בתחילתו הופץ למשטרות ברחבי העולם, אך כשהתחילה מלחמת העולם הראשונה האקדח נעשה לאקדח צבאי.
האקדח נחשב לקל ביותר, ובעל רתע נמוך.
מה שאומר שנוח לירות בו בכל צורה שיש.
מדינות שהשתמשו באקדח זה בעבר
FN Browning M1900 הוא אקדח בלגי תוצרת חברת FN Herstal.
ובקושי היה בו שימוש, בכמה מבצעים משטרתיים קטנים ומצומצמים.
זהו האקדח הראשון של חברת FN Herstal.
האקדח נחשב לקל מאוד, בעל רתע נמוך וניתן לירי בקלות, אך יש צורך לנקות את הקנה די הרבה פעמים בגלל אבק השרפה.
התחמושת 7.62x17mm SR היא התחמושת הראשונה של FN Herstal, והיא תחמושת קלה ודלילה מאבק שרפה, מה שאומר שלפעמים פגיעה אחת בבטן לא הספיקה ולהריגה נדרש לירות 3 כדורים לפחות.
FN Browning M1910 הוא אקדח בלגי תוצרת חברת FN Herstal.
האקדח היה בשימוש בעיקר במלחמת העולם השנייה ובמלחמה הקרה, הוא היה בין דגמי ג'ון בראונינג.
אחד האירועים הנודעים בהם היה שימוש באקדח היה ההתנקשות בפרנץ פרדיננד, ארכידוכס אוסטריה שביצע גברילו פרינציפ.
HP-DA (או בשמו המלא Browning BDA) הוא אקדח בלגי תוצרת חברת FN herstal.
האקדח התחיל בפיתוחו ועיצובו בשנת 1983 ונכנס לשירות בשנת 1984, אך לא הצליח כל כך בעולם ורק צבא אחד רכש כמות קטנה שלו (צבא פינלנד).
BDAO - גרסה "קלה" של האקדח, מיועדת לטווח של עד 50 מטרים.
BDAM - גרסה "בינונית" של האקדח, מיועדת לטווח של עד 100 מטרים.
BDAC - גרסה "כבדה" של האקדח, מיועדת לטווח של עד 200 מטרים.
FN Barracuda הוא אקדח תופי בלגי שנוצר על ידי FN Herstal.
האקדח נכנס לשימוש בשנת 1970 לבלשים, מאבטחים ובעיקר להגנה עצמית, אך בשנת 1989 הופסק ייצורו.
FN Browning M1905 הוא אקדח בלגי מתוצרת חברת FN Herstal.
האקדח נכנס לשימוש בשנת 1905, ובשנת 1906 יצא דגם חדש שלו, שהחליף את הקודם.
האקדח שימש בצבאות מסוימים באירופה עד לשנת 1959.
FN FNP הוא אקדח בלגי תוצרת חברת FN Herstal, האקדח נכנס לשימוש בשנת 2006 בצבא ארצות הברית ובצבא בלגיה.
FN FNX הוא אקדח בלגי תוצרת חברת FN Herstal.
האקדח הראשון (FNX-9) הוצג בתחילת שנת 2012 ולאחר כשלושה חודשים התחילו בייצור הגרסה השנייה (FNX-40) וגרסאות נוספות (FNX-45) האקדח הוא בעל רתע נמוך, נוח לירייה ולאחיזה.
נמצא בשימוש צבא ארצות הברית בלבד.
עדכון קושחה על גבי האוויר היא טכנולוגיה באמצעותה ניתן לעדכן את הקושחה המוטבעת בטלפון סלולרי או מחשב לוח ללא צורך בחיבור להתקנים חיצוניים.
FOTA מכונה גם עדכוני תוכנה, עדכוני קושחה וניהול מכשיר.
במקור, עד שנת 2002 עדכוני קושחה עבור מכשירים ניידים התבצעו באמצעות ביקור במרכז שירות ייעודי או באמצעות חיבור המכשיר אל המחשב לצורך הורדת הקושחה.
שיטות עדכון אלו לוו בסרבול ואף הצריכו מעקב של בעל המכשיר וחיפוש פעיל של עדכוני התוכנה.
כיום, מציעים רוב יצרני המכשירים הסלולריים עדכוני תוכנה באוויר, באמצעות ה־FOTA.
אם למכשיר הנייד יש אפשרות להוריד עדכוני FOTA, העדכונים מותקנים ישירות מספק המכשיר על גבי האוויר, כלומר ללא צורך בחיבורים מיוחדים.
ה-FOTA מאפשרת ליצרני ומפיצי הקושחה לעבוד בשיטת דחיפה, ולייצא באופן שוטף את העדכונים.
כך יכולים יצרני העדכונים לוודא כי בעלי המכשירים משתמשים בתוכנה המעודכנת ביותר, הכוללת לרוב שיפורים ותיקונים לתוכנה.
מרבית יצרני הטלפונים הניידים הגדולים מספקים מידע על עדכוני FOTA באתרי האינטרנט שלהם, ולרוב יפרטו אלו דגמים תומכים בעדכונים על גבי האוויר (דרך FOTA) ואלו עדיין דורשים עדכון באמצעות חיבור כבל מחשב.
חברת האנליסטים הבריטית ARCchart מעריכה כי בין השנים 2003-2006 נמכרו ברחבי העולם לפחות 230 דגמים התומכים ב-FOTA וכי עד אמצע 2008, לתחזיות החברה, כ-50% מכל משלוח המכשירים הם בעלי יכולות FOTA.
גרסאות ה-FOTA מיוצרות בשפות שונות על ידי היצרנים או היבואנים הרשמיים של מכשירי הטלפון בעולם ועוברות בדיקות טרם העברתם לבעלי המכשירים על מנת לוודא תאימות לשפה.
יצרני הטלפון הנוכחיים המייצרים טלפונים התומכים ב-FOTA כוללים את סמסונג, LG אלקטרוניקה, HTC, NEC, מוטורולה, סניו, Kyocera, שארפ, סוני אריקסון, טושיבה, אפל ועוד.
קיימות מספר שיטות שונות לעדכון קובצי דלתא והשמתם לחומרה: הטלאה, ריפוד וחישוביות.
תיקון כרוך בהחדרת הוראת קפיצה להחלפת הבלוק בתחילתו, המצביעה על הבלוק החלופי.
בלוק ההחלפה מצורף לתמונה בשטח התרחבות חופשי.
החיסרון הוא שהתמונה איננה זהה ברמת הביט לגרסת היעד המקורית ודורשת כמויות עודפות של זיכרון בהטמעות קושחה בעולם אמיתי.
הוספת שכבה כרוכה בהוספת זיכרון עודף או "פדים" סביב גושי קושחה שעשויים להיות מוחלפים.
הליך זה דורש 10-20% נוספים מזיכרון המכשיר ומצריך תכנון מראש של היצרן במסגרת הליך הפיתוח.
בנוסף, גושי זיכרון שאינן בעלות שכבות נוספות, לעיתים קרובות אינן יכולות להתעדכן, דבר המקשה על עדכונים שאינם רציפים.
חישוביות מעבדת את הפלט ממהדר התוכנה והמקשר ליצירת הנחיות עדכון אופטימליות.
גישה זו אינה מפריעה לתהליך הפיתוח ועדיין מייצרת תמונות מדויקות ברמת הביט.
הגישה החישובית מאפשרת עדכון של גודלי הקושחה באופן הניתן לחיזוי, תומכת בשדרוגי גרסה לא רציפים ועדכונים ללא הגבלה למכשיר.
FPSRussia הוא ערוץ יוטיוב פופולרי המציג סרטונים של שימוש בנשק חם וחומרי נפץ.
בקטעי הווידאו מופיע קייל מאיירס, אמריקאי שנולד במחוז הארט, ג'ורג'יה, ארצות הברית, שמגלם דמות של רוסי בשם "דימטרי פטרוב" בעל מבטא כבד.
בתחילת כל סרטון מסביר מאיירס אודות הנשק בו הוא הולך להשתמש, ולעיתים גם את ההיסטוריה שלו ואת מטרתו בסרטון.
הוא מדגים את יכולות כלי הנשק השונים על מטרות כגון פירות, בקבוקי שתייה, בובות זומבים, מכוניות, ובחלק מהסרטונים אף על תמונות של ג'סטין ביבר.
ביוני 2011 הגיע ערוץ היוטיוב FPSRussia למיליון מנויים.
מאיירס משתמש במגוון עצום של כלי נשק וחומרי נפץ.
בין היתר הוצגו בסרטונים AK-47 מוזהב, נגמ"ש, טנק M4 שרמן וטיסן - רובה ממוחשב.
בדצמבר 2012 השיק מאיירס קמפיין התרמה מוצלח באתר Kickstarter על מנת לפתח משחק וידאו.
המשחק יצא לאור במרץ 2013 באמצעות חנות ה-Appstore.
נכון למאי 2013 הערוץ צבר למעלה מ-536 מיליון צפיות, נתון שהציב אותו בזמנו במקום ה-27 ברשימת הערוצים הנצפים ביותר ביוטיוב.
באחרון השתמש מאיירס לפרסום קטעים בהם הוא משחק משחקי יריות בגוף ראשון, בדרך כלל ב-call of duty.
מאוחר יותר ביקש לבדוק עד כמה פעולת רובים אמתיים דומה לפעולתם המצטיירת ממשחקי וידאו, סרטים וטלוויזיה.
הוא קיבל את הרעיון למבטא רוסי במהלך עבודתו בסוכנות רכב, שם נהג לחקות את המבטא הרוסי של אחד מעמיתיו לעבודה.
דודו גם כן היה מדבר איתו בלצון במבטא רוסי כשהיה בן חמש.
הוא השתמש במבטא כדי לבנות את הדמות "דימטרי פטרוב", ובהמשך צילם את עצמו יורה באקדח בחוה של משפחתו בגאורגיה.
מאיירס מפעיל גם ערוץ שלישי המכונה "FPSRussiaTV".
ב-2016 הפסיק מאיירס את פעילות הערוץ לאחר מותו של אחד משותפיו, וחקירה פלילית שהתנהלה נגדו על ידי הרשות לאכיפת נושאי האלכוהול, הטבק, הנשק וחומרי הנפץ.
בתורת הסיבוכיות, מחלקת הסיבוכיות FP היא ההרחבה לבעיית הפונקציה של מחלקת בעיות ההכרעה P, כלומר אוסף בעיות הפונקציה שאפשר לחשב בזמן ריצה פולינומי על ידי מכונת טיורינג דטרמיניסטית.
בעיות רבות ב-P מנוסחות בצורת שאלה, מתי רכיב מסוים קיים, כמו בהינתן גרף האם יש בו שידוך מושלם.
גרסת ה-FP עבור בעיות אלה, שואלת לא רק האם קיים פתרון אלא גם מהו אותו פתרון, כלומר בדוגמת הגרף הבעיה היא למצוא שידוך מושלם.
באופו פורמלי יותר יחס בינארי הוא ב-FP אם ורק אם יש אלגוריתם דטרמיניסטי עם זמן ריצה פולינומי ב- שיכול בהינתן למצוא כך שמתקיים אם קיים כזה.
בדוגמה של השידוך המושלם היחס מתקיים כש הוא גרף ו- הוא שידוך מושלם בגרף.
יחס זה הוא ב-FP כי ידוע אלגוריתם פולינומי למציאת השידוך.
המחלקה עולה במחקר בסיבוכיות בהקשר של מחלקת FNP ההרחבה לבעיית הפונקציה של מחלקת בעיות ההכרעה NP.
ידוע ש FNP=FP אם ורק אם P=NP.
שאלה נוספת העולה היא הכח של FP לעומת FL, מחלקת הפונקציות אותן ניתן לחשב על ידי מכונת טיורינג דטרמיניסטית אשר משתמשת בזיכרון שגודלו לוגריתמי בגודל הקלט.
FPV F6 היא מכונית משפחתית גדולה המוגדרת "מכונית שרירים", מתוצרת יצרנית הרכב האוסטרלית Ford Performance Vehicles , חברת בת של קונצרן הרכב פורד אשר יוצרה בין השנים 2004–2014.
FRACAS (ראשי תיבות באנגלית של: Failure reporting, analysis, and corrective action system, תרגום: מערכת דיווח, ניתוח ותיקון כשלים) היא שיטה לדיווח, סיווג, ניתוח כשלים ותכנון פעולות מתקנות בתגובה לאותם כשלים.
היא משמשת בדרך כלל בסביבה תעשייתית לאיסוף נתונים, רישום וניתוח כשלים במערכת, ולרוב מיושמת באמצעות תוכנה.
מערכת FRACAS עשויה לנסות לנהל דוחות כשל מרובים ומייצרת היסטוריה של כשל ופעולות תיקון.
FRACAS מתעדת את הבעיות הקשורות למוצר או לתהליך ואת גורמי השורש והניתוחים הכרוכים בהם כדי לסייע בזיהוי ויישום פעולות תיקון.
שיטת FRACAS פותחה על ידי ממשלת ארצות הברית והוכנסה לראשונה לשימוש הצי האמריקאי וכל מחלקות סוכנויות הביטחון בשנת 1985. תהליך FRACAS הוא לולאה משוב עם השלבים הבאים:
דיווח על כשלים (FR): הכשלים והתקלות הקשורים למערכת, ציוד, תוכנה או תהליך מדווחים רשמית באמצעות טופס סטנדרטי (דוח פגמים, דוח כשל).
ניתוח (A): ביצוע ניתוח על מנת לזהות את גורמי השורש לכישלון.
פעולות מתקנות (CA): זיהוי, יישם ואימות פעולות מתקנות כדי למנוע הישנות נוספת של הכשל.
תוצרים נפוצים של FRACAS עשויים לכלול: מספר חלק, שם חלק, OEM, שדה MTBF, MTBR, MTTR, צריכת חלפים, צמיחת אמינות, התפלגות כשלים/תקריות לפי סוג, מיקום, מספר חלק, מספר סידורי, סימפטום וכו'.
FOMO הוא ערוץ טלוויזיה ישראלי המיועד לילדים, מבית ערוץ הילדים.
ב-30 במאי 2019 חברת הטלוויזיה HOT הורידה מחצית מתכני ערוץ הילדים משירות ה-VOD לילדים שלה "VOD Young".
בשנת 2020 נפתחה ספריה SVOD בשם "ספריית FOMO", עם כל התוכניות שירדו מהשירות כגון "גאליס", "השמיניה" (עונות 1–3), "מריו" ועוד.
ב-12 בפברואר 2023 הודיע ערוץ הילדים על פתיחת 3 ערוצי ילדים חדשים ב-HOT וב-NEXT TV בשמות "באזז", "יויו", ו-"FOMO" והחזרת ערוץ לוגי לשידור בשירות.
ב-20 בפברואר נפתחו כל הערוצים באופן זמני עד 20 במרץ, למעט ערוץ באזז שהוא ערוץ חינמי.
בעת מבצע מגן וחץ, בעקבות המצב הביטחוני המתוח, שידר הערוץ את שידוריו בלייב באפליקצית YouTube במשך ארבעה ימים עד לסיום המבצע.
ב-2 ביולי 2023 עלה הערוץ לשירות הטלוויזיה "סלקום TV+" באפיק 81 ביחד עם הערוץ "יויו".
המלון של פיני (עונה 1)
מנדלבאום בלש פרטי (עונות 1–2)
אין דה גיים (עונות 1–2)
לייב במקום האמיתי (עונה 1)
טעימי עם אלין ומירי (עונה 1)
תעשה לי סאב (עונה 1)
הילדים מגבעת נפוליאון (עונות 1–3)
אלכס בעד ונגד (עונה 1)
FXO (ראשי תיבות באנגלית של Foreign Exchange Office) הוא התקן הממלא תפקיד של טלפון המתחבר לרשת הטלפון הציבורית (PSTN).
בדומה לטלפון רגיל, הוא אחראי ליצירת חיווי on-hook ("שפופרת מונחת") ו־off-hook ("שפופרת מורמת").
דוגמאות להתקני FXO הם טלפונים אנלוגיים, מודמים (אנלוגיים, להבדיל ממודמי ADSL או מודמי כבלים) ופקסים.
כמו כן ישנם כרטיסי FXO עבור מחשבים אשר מאפשרים לתוכנה להתחבר לרשת הטלפוניה.
לדוגמה, התקן שמחבר שירות VoIP לרשת הטלפון.
מול התקן FXO נמצא התקן FXS, בדרך כלל של מרכזיית הטלפון.
FTP-MOI, בשמה המלא בצרפתית Francs-tireurs et partisans – Main-d'œuvre immigrée הייתה תנועת בת של המחתרת הקומוניסטית בצרפת שפעלה נגד גרמניה הנאצית בתחומי צרפת במסגרת תנועת ההתנגדות הצרפתית, ממרץ 1942 עד נובמבר 1943.
בשנת 1920 הוקם בצרפת, על פי יוזמת המפלגה הקומוניסטית הצרפתית, במסגרת האיגוד המקצועי האדום הבינלאומי (צר'), האיגוד המקצועי (MOE) Main d'œuvre étrangère (בתרגום חופשי: עובדים זרים), על מנת לתת מענה ארגוני לעשרות אלפי המהגרים שהגיעו לצרפת בתום מלחמת העולם הראשונה וכמה שנים לאחר מכן בתום מלחמת האזרחים בספרד.
בשנת 1926 התחיל ארגון העובדים הזרים (MOE) בפרסום העלון "אחווה" בחמש שפות: צרפתית, איטלקית, גרמנית, הונגרית ורוסית וזמן קצר לאחר בכן גם ביידיש.
בשנת 1930 שונה שם הארגון ל"מהגרי עבודה" Main-d'œuvre immigrée) (צר') והוא כלל שתים עשרה "קבוצות שפה".
ב-1 בינואר 1934 יצא לאור עיתון קומוניסטי נוסף ביידיש, נייע פּרעסע.
הפעילות המחתרתית של העובדים הזרים התחילה בשנת 1940 באזור אגן המכרות בנור-פה דה קאלה, בו העובדים הפולנים היוו את רוב כוח האדם, על ידי הוצאה לאור של עיתונים בשפה הפולנית.
במקביל הוקמו קבוצות גרילה שלקחו חלק פעיל בארגון וביצוע "השביתה הפטריוטית הגדולה של חמש מאות הכורים" (צר') שהתקיימה בחודשים מאי-יוני 1941. השביתה דוכאה ביד קשה על ידי הגרמנים.
פועלים פולנים רבים נעצרו, חלקם נשלח לעבודה במכרות בגרמניה וחלקם הוצא להורג.
פעילים רבים ברחו דרומה בכוונה לארגן שם קבוצות התנגדות חדשות.
בשנת 1942 החליטה המפלגה הקומוניסטית הצרפתית לאחד תחת הנהגה משותפת את הקבוצות הלוחמות של שלושת הארגונים הקומוניסטיים: Main-d'œuvre immigrée (MOI), Organisation spéciale (OS), Bataillons de la jeunesse כדי להקים את המחתרת הקומוניסטית בצרפת , (FTP)).
במסגרת איחוד זה קיבלה תנועת המחתרת של העובדים הזרים את השם (FTP-MOI) Francs-Tireurs Partisans – Main d'Oeuvre Immigrée.
תנועת המחתרת FTP-MOI הקימה זרועות במספר אזורים בצרפת, תחילה בפריז ולאחר מכן במרסי, רון-אלפ, ליון, גרנובל וטולוז.
FTP-MOI נתמכה בתחילה על ידי הארגון "צרפת החופשית", אך בשל האופי האלים של פעילותה, שכללה פעולות תגמול והוצאות להורג, היא איבדה את תמיכתם של שרל דה גול ושל וינסטון צ'רצ'יל.
בשנת 1942 הוקמו קבוצות FTP-MOI באזור פריז תחת הנהגתו של בוריס הולבן.
בשנת 1943, למרות המעקב הצמוד שהוטל על חבריו על ידי משטרת פריז, ביצע הארגון בפריז תשעים ושניים ניסיונות התנגשות.
שלושים ושתיים פעולות בוצעו על ידי המחלקה היהודית תחת פיקודו של מאיר ליסט ושלושים ואחת פעולות בוצעו על ידי המחלקה האיטלקית, בשיתוף פעולה עם המחלקה היהודית.
פעולות אלה כללו השלכת רימונים על מקומות מפגש ורכבים של קצינים נאצים ואיטלקים ועל שיירות שהובילו כספים, ציוד ותחמושת עבור הצבא הגרמני, והוצאה להורג של אישים כגון יוליוס ריטר (אנ') מנהל הלשכה לעבודות כפייה (STO), הגנרל פון אפט וניסיון ההתנגשות בגנרל שאומבורג, המושל הצבאי של פריז-רבתי.
ב-2 ביולי 1942 נחתם הסכם בין הגנרל קרל אוברג, המפקד הבכיר של האס.
והמשטרה של צרפת הכבושה לבין רנה בוסקה, המזכיר הכללי של המשטרה בממשל וישי, אשר קבע את השתתפותה של משטרת צרפת בלכידתם וגירושם של יהודי צרפת.
בנוסף לכך שיתפו שתי הראשויות פעולה גם בלכידת פעילי FTP-MOI שרבים מהם היו יהודים.
בין ינואר לנובמבר 1943 ביצעה משטרת צרפת מעקבים אחר הפעילים.
כתוצאה מכך נעצר תחילה הנרי קרסוקי יחד עם קבוצה של חמישים ושמונה צעירים יהודים.
הם נכלאו בכלא המיועד ללוחמי מחתרת ואויבי הרייך והועברו בחודש יוני כיהודים לאושוויץ.
ביולי 1943 נעצרו כל חבריהם של הקבוצה הפוליטית ושל המחלקה היהודית של FTP-MOI.
באמצע נובמבר נעצר מיסאק מאנושיאן יחד עם עשרים ושלושה פעילים נוספים, קבוצה שקיבלה במהלך המשפט שהתנהל נגדה את השם "קבוצת מאנושיאן-בוצור-ריימן (צר'), ובכך בא הקץ לפעילות ארגון FTP-MOI באזור פריז.
הארגון המשיך לפעול באזורים אחרים בצרפת עד שנת 1944.
משפטם של חברי הקבוצה התנהל בבית המשפט הצבאי הגרמני פריז-רבתי בין 15 ל-18 בפברואר 1944. גזר הדין, שהורה על הוצאתם להורג מול כיתת יורים של 22 הגברים, ללא אפשרות ערעור, בוצע ב-21 בפברואר 1944. האישה היחידה בקבוצה, אולגה בנצ'יק הוצאה להורג מאוחר יותר בשטוטגרט.
הכרזה האדומה עמדה במרכז מסע תעמולה אנטי-קומוניסטי ואנטישמי רחב יריעה ששאף להציג את היהודים כאשמים העיקריים בפעולות הטרור שבוצעו על ידי לוחמי הגרילה הקומוניסטים בפריז, וזאת על מנת לשכנע את האוכלוסייה כי תנועת ההתנגדות מורכבת מפושעים בהנהגת זרים ויהודים.
הכרזה הוכננה על ידי המרכז ללימודים אנטי-בולשביקיים המסונף לוועדת הפעולה האנטי-בולשביקית (צר'), ארגון צרפתי שהוקם בתמיכת משרד ההסברה של וישי.
היא הופצה ב-15,000 עותקים בכל רחבי צרפת בין 18 ל-24 בפברואר 1944 במטרה להצדיק את גזר דין המוות שהוטל על 23 חברי קבוצת FTP-MOI הפריזאית, רובם יהודים, גזר דין שבוצע ב-21 בפברואר 1944.
שחרור על ידי צבא הפשע!), התמונות והשמות של עשרה פעילים, מתוכם שבעה יהודים, והפשעים שיוחסו להם:
גרזיבץ' – יהודי פולני, 2 התנקשויות
אלק – יהודי הונגרי, 8 חבלות רכבת
וייסברוט – יהודי פולני, התנקשות אחת, 3 חבלות רכבת
ויצ'ץ – יהודי הונגרי, 15 התנקשויות
פינגרצווייג – יהודי פולני, 3 התנקשויות, 5 חבלות רכבת
בוצור – יהודי הונגרי, ראש צוות חבלה, 20 התנקשויות
פומטנו – קומוניסט איטלקי, 12 התנקשויות
אלפונסו – קומוניסט ספרדי, 7 התנקשויות
ריימן – יוהודי פולני, 13 התנקשויות
מאנושיאן – ארמני, ראש הקבוצה, 56 התנקשויות, 150 הרוגים, 600 פצועים
בתחתית הכרזה הופיעו שש תמונות של התנקשויות או חבלות המייצגות את הפעולות המיוחסות להם.
FX הוא ערוץ טלוויזיה בכבלים המשודר בארצות הברית ונמצא בבעלות תאגיד התקשורת פוקס אנטרטיינמנט גרופ (Fox Entertainment Group).
ב-1 ביוני 1994 הערוץ החל את שידוריו.
ב-20 במרץ 2019 חברת וולט דיסני את והערוץ התמזג לחברת .
הערוץ משדר בעיקר שידורים חוזרים של סדרות ששודרו במקור ברשת פוקס וברשת ABC בשנות התשעים ובשנות האלפיים.
החל משנת 2002 משדר הערוץ גם סדרות מקוריות בהפקתו.
ערוץ FXX וערוץ FXM הם ערוצי טלוויזיה דומים של פוקס אנטרטיינמנט גרופ (Fox Entertainment Group).
FXP הוא אתר קהילות פורומים ישראלי.
האתר מכיל מאות פורומים בנושאים שונים: החל מפורומים בנושאי ספורט, טלוויזיה ותחביבים, ועד למחשבים, ללימודים ולמוזיקה.
באתר קיים מדרג תפקידים המבוסס על סמכויות ועל הרשאות, אשר ניתנות על ידי צוות ההנהלה הראשית.
בספטמבר 2003 הקים ארז בן דוד אתר ללא שם על שרת אחסון אתרים חינמי ועל מערכת המבוססת קוד פתוח.
זאת עקב חוסר שביעות הרצון שלו מהתנהלות הפורומים בהם נהג לגלוש.
לאחר חודש בו האתר צבר פופולריות שודרגו תשתיותיו, בין השאר למערכת vBulletin, וניתן לו השם Bomba Board.
במאי 2004 שונה שם האתר ל־FXP והתגבשה צורתו.
בשנים הראשונות התנועה באתר הייתה דלילה והוא תוחזק על ידי בן דוד כתחביב.
ב-5 בנובמבר 2007 אוגדה פעילות האתר לחברת אף.
אקס.פי בע"מ, תוך ניסיון ליצור הכנסות ושיתופי פעולה מסחריים.
ב-2007 נסגרה קטגוריית פורנוגרפיה (בשם "סקס") לאחר שמקים האתר טען לבעיות חוק ומוסר.
בסוף 2009 נסגרו גם הפורומים "סריאלים וקראקים" ו"משחקים להורדה", לאחר שינוי מערכת החוקיות של האתר בהתאם לתקנות זיר"ה.
ב־2010 האתר הגיע לשיתוף פעולה עם חברת הפרסום web3, אשר העניקה לאתר ליווי טכנולוגי וליווי בתחום השיווק.
האתר החל להעסיק ספק קידום אתרים במנועי חיפוש, שהעלה את פופולריות האתר ובמקביל גייס מפרסמים ושיתופי פעולה, ביניהם עם ynet ו־Mako.
ב־2011 שודרגה מערכת האתר ועיצוב האתר שונה בהתאם.
כמו כן נוספה לאתר תמיכה במכשירים ניידים, הוסרה מערכת צ'אט שהופעלה בשיתוף עם חברת פלאפון תקשורת, נוספו על סרגל כלים בפורום שירות העלאת קובצי תמונות לשרת
ב־2013 הייתה באתר פינה בשם "FXP Zone" להעלאת סרטוני וידאו שדרש הרשמה נפרדת, אך היא נסגרה עקב חוסר עניין.
ב־2 באוקטובר 2013, במסגרת חגיגות העשור לאתר הושקה מערכת לייקים חדשה.
באמצעותה המשתמשים יכולים לסמן אשכולות ותגובות שהם אהבו.
לאחר מכן נוספה גם מערכת התראות לוואטסאפ, אשר הוסרה עקב בעיות טכניות.
ב־16 בנובמבר 2015, הושקה אפליקציה לאנדרואיד וב־13 בדצמבר ל־iOS המאפשרת קבלת התראות לנייד.
ב־29 בפברואר 2016 האתר נכנס לשיתוף פעולה עם אתר וואלה!
בנוסף שולב בו מודל עסקי משני ובו ביצוע סקרים אינטרנטיים לחברות מסחריות.
עד מאי 2017, האתר הוציא עיתון חודשי.
בינואר 2020 שופטת בית משפט השלום אשרית רוטקופף חייבה את הנהלת האתר לשלם לצלם ישראל ברדוגו 38 אלף שקל ועוד 10 אלף שקל הוצאות משפט.
זאת לאחר שפורסמו באתר תמונות שצילם ברדוגו ללא אישורו וללא מתן קרדיט.
בפסק הדין נקבע כי לחברה אחריות על פרסומי מנהל באתר, על אף שאינו נמנה עם עובדיה.
עם זאת השופטת פטרה אותם מאחריות על פרסום תמונות אחרות של ברדוגו בידי משתמשים רגילים.
בשונה מפורומים אחרים, רשתות חברתיות ובכלל מאתרי אינטרנט המאפשרים למשתמשים למחוק את חשבונם, אתר FXP אינו מרשה למשתמשיו למחוק את חשבונם באתר, וכן למשתמשים אין שליטה על הפוסטים של עצמם (אין להם אפשרות למחוק את הפוסטים שכתבו בפורום), למעט אפשרות עריכה זמנית.
כמו כן, אוסר אתר FXP על אזכור שמות של אתרים אחרים (בלי קשר לקונטקסט), ומנהלי האתר נוטים לצנזר אזכורים לפורומים מתחרים וכן לאתרים שאינם פורומים.
אזכור שם של אתר, בין בהקשר חיובי או שלילי, הוא עבירה על חוקי אתר FXP והעבירה מובילה לחסימה.
נכון לספטמבר 2025, לאתר FXP נרשמו עד היום כ-1.7 מיליון משתמשים
FTTx היא קבוצת מושגים המציינים מה מידת פריסה של סיבים אופטיים במקטע הקרוב ללקוח ("Last Mile"), ברשתות פס רחב.
רשתות אלו משתמשות בסיבים אופטיים כדי להחליף תשתיות מתכתיות קודמות, ובאמצעות הסיבים האופטיים עולה הקיבולת הכוללת של הרשת.
המושג FTTx נובע מראשי תיבות של כמה תצורות פריסת סיב אופטי, כגון FTTN, FTTC, FTTB, FTTH.
חשיבות המושגים האלו נובעת מהשימוש ההולך וגובר בתקשורת מחשבים, וביכולת להסב שירותי PSTN לשירותי טלפוניית IP.
בהינתן שהתקשורת הופכת להיות תקשורת נתונים, לרוב מבוססת IP, ניתן להוזיל משמעותית את ההשקעה הנדרשת בהקמה ותחזוקה של רשתות תקשורת ייעודיות, וצוואר הבקבוק האחרון שנותר הוא תשתית התקשורת בין המרכזיה אל בית הלקוח, שבמקרים רבים מבוססת על זוגות שזורים נחושתיים.
על פי נתוני משרד התקשורת, באמצע שנת 2019 תשתית FTTH הייתה זמינה לכ-20% ממשקי הבית בישראל.
תעשיית התקשוב מבדילה בין כמה תצורות שונות.
סיב אופטי עד הבית (Fiber to the home או FTTH) – הסיב האופטי מגיע עד למקום המגורים של מקבל השירות, למשל לארון התקשורת.
סיב אופטי עד הבניין (Fiber to the building או FTTB) – הסיב האופטי מגיע לגבול הבניין, למשל ליחידה במקלט.
החיבור בין היחידה הנ"ל ליחידת הדיור של מקבל השירות נעשה בדרך שונה.
סיב אופטי לאזור המגורים (Fiber to the premises או FTTP) – מושג המכליל FTTH ו־FTTB
סיב אופטי לפינת הרחוב (Fiber to the curb או FTTC) – הסיב האופטי מגיע עד לארון התקשורת ברחוב, שככלל לא רחוקה יותר מ־300 מ' מבית מקבל השירות.
רשת ה־NGN של בזק במדינת ישראל משתמש בתצורה זו, כך שהסיב מגיע עד לארון ה-MSAG, אם כי בזק מאפשרת מרחק של כ־750 מטרים מבית הלקוח, אך לא יותר מכך.
סיב אופטי לצומת (Fiber to the node או FTTN) – הסיב האופטי מגיע עד למרכזיה שמרחקה מבית הלקוח יכול להגיע עד לכמה קילומטרים.
ל־FTTH ו־FTTB קיימות הגדרות רשמיות, המוצאות על ידי ועדי ה־FTTH של אירופה, אסיה וצפון אמריקה.
הוועדות לא מוציאות הגדרות או תקנים ל־FTTC או FTTN.
FUZE tea הוא משקה תה קר, המיוצר על ידי חברת קוקה-קולה האמריקאית וזכייניות שלה.
בישראל, מיוצר המשקה על ידי "החברה המרכזית לייצור משקאות קלים" במפעל "מבשלות בירה ישראל" באשקלון.
במסגרת שיתוף פעולה בין חברת קוקה-קולה ותאגיד "נסטלה" השווייצרי, שיווקו חברת קוקה-קולה משקה תה קר בשם "נסטי".
בקיץ 2012 הסתיים שיתוף פעולה זה.
חברת נסטלה נותרה עם הזכויות על שם המוצר ועיצוב הבקבוק, בעוד חברת קוקה-קולה קיבלה את הזכויות על נוסחת הטעם, והשיקה את אותו המשקה בשם "FUZE tea".
המשקה נמכר בטעמים אפרסק, דיאט אפרסק, מנגו-אננס, לימון, אקזוטי, ענבים ובשנת 2015 הושק טעם חדש - פירות יער ,ליצ'י פסיפלורה.
הטעם הנמכר ביותר של המשקה הוא אפרסק, שגם מופיע ברובן המוחלט של הפרסומות.
FUZE tea הפך למותג מוביל בשוק התה הקר בישראל, ובשנת 2016 היווה כ-60% מהשוק.
FXCM (ראשי תיבות של Forex Capital Markets, שם מותג FXCM, נסחרת בסימול NASDAQ: GLBR) היא ברוקר בינלאומי המספק שירותי מסחר מקוון בשוק מטבע חוץ (פורקס).
מטה החברה נמצא בארצות הברית, בעיר ניו יורק, ולה למעלה מ-10 סניפים במדינות מרכזיות בעולם.
החברה מציעה מסחר מקוון במגוון נכסים כגון צמדי מטבעות, חוזי הפרשים על סחורות ומדדי מניות מובילים בעולם.
פעילות המסחר של החברה בארצות הברית נאסרה בעקבות הונאת לקוחותיה.
הודיעה על פשיטת רגל ב-11 בדצמבר 2017. החברה המפעילה, קבוצת FXCM, נמצאת כיום בשליטת קבוצת ההשקעות ג'פריס.
בפברואר 2017 הגיעה החברה להסכם פשרה שבמסגרתו שילמה קנס של 7 מיליון דולר ונשלל רישיונה לעסוק במסחר בארצות הברית.
FXCM נוסדה בשנת 1999 בארצות הברית על ידי: מיכאל רומרסה, אדוארד יוסופוב, ויליאם אהדוט, דייוויד סקהאי, קן גרוסמן, דרו ניב בדצמבר 2010 החברה הונפקה בבורסה של ניו יורק (סימול ב-NYSE: FXCM) והפכה לברוקר המט"ח הציבורי הראשון בעולם.
בספטמבר 2016 עברה המניה להיסחר בנאסד"ק ובפברואר 2017 החברה המונפקת שינתה את שמה מ-FXCM INC ל-GLOBAL BROKERAGE (סימול: "GLBR").
FXCM מספקת שירותים באמצעות פלטפורמת מסחר מקוונת, ה-Trading Station II, ובאמצעות פלטפורמות צד שלישי כגון MetaTrader 4. החברה מאפשרת ללקוחות קמעונאיים ומוסדיים לבצע עסקאות מט"ח ממונפות על בסיס ביטחונות.
מחוץ לארצות הברית, FXCM מספקת גם מסחר בחוזי הפרשים (CFD), שבאמצעותם יכולים סוחרים לבצע עסקאות על סחורות כגון כסף, זהב, נפט, גז ועוד.
המודל העסקי של FXCM מבוסס על שיטת ה-No Dealing Desk, שבה מועברות עסקאות המט"ח של לקוחותיה לביצוע למול שורה ענפה של ספקי נזילות העובדים עם FXCM, מה שמבטיח כי לא יתקיים ניגוד עניינים אפשרי בין הברוקר לבין הסוחר.
מרבית הרווחים של FXCM מגיעים מעמלה עבור שירותי המסחר שהיא מספקת ללקוחותיה ברחבי העולם.
FXCM מפעילה סניפים, שותפויות וחברות-בת במרכזים הפיננסיים הבולטים בעולם.
המטה של FXCM נמצא בעיר ניו יורק ויש לה משרדים וסניפים גם במדינות: בריטניה, גרמניה, אוסטרליה, צרפת, איטליה, יוון, יפן, סין, קנדה, דרום אפריקה, ניו זילנד וישראל.
חברת (Forex Capital Markets Limited (FXCM LTD מפוקחת על ידי הרשות לאתיקה פיננסית (FCA) בבריטניה.
בנוסף, FXCM Australia Limited Asic המפוקחת על ידי ACN ו-AFSL שבאוסטרליה ו-FXCM France LTD מפוקחת על ידי הרגולציה ACP שבצרפת.
FXCM ישראל מפוקחת על ידי רשות ניירות ערך מ-31/10/2016.
הנציגות של FXCM העולמית בשוק הישראלי היא חברת FXCM ישראל.
החברה הוקמה בשנת 2007 ומשרדיה ממוקמים בתל אביב.
מנכ"ל החברה הוא אבי אבוגני.
FSC Żuk (בפולנית: FSC Żuk) הוא כלי רכב בתצורות: מסחרית ו-טנדר אשר יוצרה על ידי יצרנית כלי הרכב הפולנית Fabryka Samochodów Ciężarowych, בלובלין, בין השנים 1958–1996.
FSR טארפאן (בפולנית FSR Tarpan) הוא כלי רכב בתצורות: מסחרית וטנדר, אשר יוצר על ידי יצרנית הרכב הפולנית Fabryka Samochodów Rolniczych בעיר פוזנן, בין השנים 1973–1994.
דגמי "FSR טארפאן" יוצרו ב-2 תצורות הנעה: 4x2, והנעה כפולה 4x4.
חלק לא מבוטל מייצור הטנדרים יוצא ליוון ולאיראן.
"Tarpan 239D" (3 דלתות, הורכבו בדגם מנועי 2,502 סמ"ק טורבו-דיזל)
"Tarpan Honker" (יוצר בין השנים 1988–1989, לאחר מחתימת הסכם של היצרן "Fabryka Samochodów Rolniczych " עם קונצרן יצרנית משאיות, אוטובוסים, צמ"ה, מנועים, וכלי רכב צבאיים איטלקית איווקו (חברת בת של פיאט).
טנדר - קבינה יחידה (2 נוסעים בתא הנהג + 8 נוסעים)
FSC לובלין (בפולנית: FSC Lublin) היא מסחרית אשר יוצרה על ידי יצרנית הרכב הפולנית Fabryka Samochodów Ciężarowych w Lublinie בין השנים 1993–2007.
הדגמים שיוצרו היו קרויים "Daewoo Lublin".
בין השנים 1995-2001 היצרן היה קרוי "Daewoo Motor Polska", בין השנים 2001-2003 היצרן היה קרוי "Andoria Mot" ובין השנים 2003-2007 היה קרוי "Intrall Polska".
גרסת היצור הראשונה הייתה קרויה "FS Lublin" (יוצרה בין השנים 1993-1997).
גרסת היצור השנייה הייתה קרויה "Daewoo Lublin II" (יוצרה בין השנים 1997-1999).
גרסת היצור השלישית הייתה קרויה "Daewoo Lublin 3" ויוצרה בין השנים 1999-2005.
בין השנים 2001-2003 גרסה זו יוצרה על ידי "Andoria Lublin 3" ובין השנים 2003-2005 יוצרה על ידי "Intrall Lublin 3".
המודל האחרון של "לובלין" שהיה קרוי "Intrall Lublin 3Mi" יוצר בין השנים 2005-2007.
FSM באסקיד (בפולנית: FSM Beskid) היא מכונית קונספט, מוגדרת כמכונית מיני עירונית, הצ'בק, אשר יוצרה על ידי מרכז מחקר ופיתוח כלי רכב (Automotive Research and Development Center ) הפולני Instytut Badań i Rozwoju Motoryzacji Bosmal, בעיר ביילסקו-ביאלה, בין השנים 1983 - 1991.
מהדגם יוצרו 7 יחידות בלבד.
דגם "FSM באסקיד" קרוי גם "FSM Beskid 106".
צמיג רזרבי - מתחת למכסה מנוע (משמאל)
המכון של מחקר ופיתוח רכב "Instytut Badań i Rozwoju Motoryzacji Bosmal" (לשעבר מרכז מחקר ופיתוח של "Bosmal" עבור מכוניות קטנות), יחידת מחקר ופיתוח אחראית על פיתוח של מכוניות חדשות המיוצרות על ידי FSM ולאחר מכן על ידי פיאט פולין.
FSO סירנה ספורט (בפולנית: FSO Syrena Sport) היא מכונית קונספט, בתצורת מכונית ספורט, אשר נבנתה בין השנים 1957–1960, אך הוצגה ב-1 במאי 1960, על ידי יצרנית המכוניות הפולנית Fabryka Samochodów Osobowych (FSO).
דגם "FSO סירנה ספורט" בעל מרכב פיברגלאס.
FSO סירנה (בפולנית: FSO Syrena) היא מכונית משפחתית אשר נבנתה בין השנים 1957–1983, על ידי יצרנית המכוניות הפולנית Fabryka Samochodów Osobowych (FSO) (בין השנים 1957-1972), ועל ידי יצרנית הרכב הפולנית Fabryka Samochodów Małolitrażowych בין השנים 1972-1983.
FSO ורשביה (בפולנית: FSO Warszawa) היא מכונית משפחתית אשר נבנתה בין השנים 1957–1973, על ידי יצרנית המכוניות הפולנית Fabryka Samochodów Osobowych (FSO).
FSO Polonez היא מכונית משפחתית אשר יוצרה על ידי יצרנית הרכב הפולנית Fabryka Samochodów Osobowych בין השנים 1978–1991.
בין השנים 1983–1992 יוצר דגם "FSO Polonez" על ידי יצרנית הרכב המצרית נסר.
בסין יוצר דגם "FSO Polonez" על ידי יצרן הרכב "YTO Group".
דגמי "FSO Polonez" צולמו בסרטים.
4 דלתות - טנדר, קבינה כפולה (דאבל קבין)
ארצות בהם יוצרו דגמי "FSO Polonez"
סין (יצרן הרכב "YTO Group")
אף טי אקס היא בורסה למטבעות מבוזרים הרשומה באנטיגואה וברבודה ומבוססת באיי הבהאמה.
היא נוסדה ב-2019 בידי היזם סם בנקמן-פריד, ובראשית שנות ה-20 של המאה ה-21 רשמה נפח מסחר שנתי של יותר מטריליון דולרים עם מעל למיליון לקוחות, אולם לאחר שנקלעה לחובות כלכליים קשים הכריזה על פשיטת רגל בנובמבר 2022.
החברה נוסדה במאי 2019 בידי היזם סם בנקמן-פריד ושותפו גארי ואנג כבורסה למטבעות מבוזרים בהונג קונג.
בחודשים הראשונים להשקתה זכתה להצלחה רבה והחלה להרחיב את תחומי פעילויותיה בסין, זאת בעקבות הצהרתו של הנשיא שי ג'ינפינג בנובמבר אותה שנה כי .
מספר חודשים קודם לכן השיקה החברה גם מדד של חוזים עתידיים עבור "מטבעות חרא", כלומר מטבעות מבוזרים בעלי שווי שוק נמוך במיוחד.
המדד הכיל כחמישים ושמונה מטבעות שונים שחלקם החלו לתפוס תאוצה בשנים הבאות, ביניהם וייבס וננו.
בראשית חודש נובמבר אותה שנה נתבעה אף טי אקס בידי חברה זרה ולא מוכרת הקרויה "הפחתת מניפולציות של ביטקוין" או בראשי התיבות שלה "BMA", המייצגים את הביטוי "Bitcoin Manipulation Abatement".
לטענתה, השתמשה אף טי אקס בפלטפורמת בורסת הנגזרים שלה בכדי לבצע מניפולציות שוק ולהשפיע על מחירו של מטבע הביטקוין.
לקראת סוף השנה גייסה החברה השקעה כספית מבורסת בינאנס כחלק משותפות עסקית אסטרטגית עליה חתמו שתיהן.
סכום ההשקעה המדויק לא פורסם, אולם נודע כי בינאנס רכשה מספר אחוזים מסך ההון העצמי של אף טי אקס, וכן חוזים עתידיים מסוג פוזיציות לונג עבור מטבע התשתית של החברה, FTT.
אף טי אקס, מנגד, הסכימה לסייע בפיתוח מוצריה של שותפתה, ובנקמן-פריד אמר כי, .
לאור התאוצה שצבר עולם הבלוקצ'יין ובייחוד מטבע הביטקוין בשנים 2020–2021, החלה אף טי אקס להפוך בהדרגתיות לאחת הבורסות המובילות ביותר בתחום באותה העת, לצד שחקניות עולמיות אחרות כגון בינאנס וקוינבייס.
בראשית 2020 הודיעה החברה על פתיחת מסחר באופציות של ביטקוין וכן במטבע יציב המגובה בזהב שהשיקה חברת .
בפברואר השיקה מטבע המכונה "טראמפ" על שם נשיא ארצות הברית לשעבר, דונלד טראמפ, אשר נודע בסלידתו כלפי מטבעות מבוזרים.
בהמשך הושק גם מטבע על שם ג'ו ביידן.
לא חלף זמן רב בטרם ביקשה החברה לקבל הערכה אמיתית אודות שוויה, ובשלהי חודש פברואר הודיעה על השקת מכירה של מטבע המכונה FTX_Equity אשר ייצג אחוז מסוים מתוך הונה העצמי, בניסיון להפוך לגוף בשווי מיליארד דולרים.
המכירה יועדה עבור משקיעים שהתחייבו לספק מאתיים וחמישים אלף דולרים לפחות, כאשר כל אחד מהמטבעות נמכר בתמורה לשני דולרים בכסף פיאט או במטבעות מבוזרים מסוג ביטקוין, אתריום ואסימון הבית של החברה FTT.
בשלהי חודש פברואר רשמה החברה שיאי מסחר חדשים בחוזים העתידיים של מטבע האתריום, עם נפח מסחר יומי של כ-245 מיליון דולרים, על אף שערכו של המטבע צנח באותה העת בכ-10 אחוזים.
הישגים אלו הופיעו בתום מגמת עלייה ארוכה שכללה מסחר בשווי עשרות עד מאות מיליוני דולרים מדי יום.
מספר חודשים בלבד לאחר שבורסת בינאנס השקיעה בחברת אף טי אקס ומסרה כי תשלב בממשק האינטרנטי שלה כמה ממוצריה, הודיעה החברה ב-30 במרץ כי תסיר חלק מאפשרויות המסחר בנגזרים אותם שילבה בפלטפורמה שלה: .
מעט לפני אמצע השנה, בחודש מאי, הודיעה אף טי אקס על כוונתה להקים שלוחה עסקית בארצות הברית, ובנוסף חשפה כי תשלב מסחר עם מינוף בפלטפורמה שלה.
מאוחר יותר באותו החודש השיקה החברה אמצעי מסחר חדש בשם "חוזים עתידיים של שיעור גיבוב", כלומר הנחת פוזיציות על רמת הקושי העתידית של כריית בלוק אחד על גבי הבלוקצ'יין של מטבע הביטקוין.
אית'ן ורה, המנכ"ל והמייסד-שותף של בריכת הכרייה "לוקסור טכנולוגיות", אמר כי אינו מאמין שהחוזים החדשים יהיו כלים פיננסיים מוצלחים, היות שקושי הגיבוב הוא רק אחד הגורמים שמרכיבים את התשלום הסופי שהכורים מקבלים עבור עבודתם.
על רקע צמיחתו של פרוטוקול הבלוקצ'יין קומפאונד באותה העת, אשר התחרה על השליטה בעולם ה כנגד הארגון האוטונומי מייקרדאו, החליטה אף טי אקס להתחיל לסחור במטבע התשתית COMP ובמטבע היציב cUSDT (השקול לטתר, ומגובה בידי הדולר האמריקאי) של הפרוטוקול.
נפח המסחר החודשי של אף טי אקס החל לצנוח בחודש יוני, לאחר מגמת עלייה ממושכת שהחלה בינואר אותה שנה עם פסגה כספית של כ-44 מיליון דולר, ושיא של כ-2.4 מיליארד דולר במרץ.
על אף הירידה הפתאומית רשמה החברה נסיקה בנפח הפוזיציות של החוזים העתידים, אף יותר משל בורסת ביטמקס, אשר נחשבה למובילה במסחר עתידים באותה העת.
כעבור מספר ימים החלו להתפרסם ביקורות שונות אודות השירותים החדשניים של החברה, אשר תוארו בתור .
באותה העת הציעה החברה מסחר בחוזים עתידיים עבור 115 מטבעות מבוזרים שונים, אולם דו"חות תקופתיים מהחודשים הקודמים הראו כי כל הכלים הפיננסיים הללו לא היו אחראיים ליותר מארבעה אחוזים של הנפח המסחרי הכולל של הבורסה, וכי ריכוז המסחר הגבוה ביותר הגיע מהמטבעות הקלאסיים ביטקוין ואתריום.
החברה הודיעה על כוונתה להשיק את פרויקט סירום על גבי פלטפורמת הבלוקצ'יין של סולנה ב-27 ביולי, מעין פרוטוקול המאפשר ללקוחות בעלי רקע עסקי או טכני לפתח זירות מסחר של מטבעות ונכסים דיגיטליים בעלי זמן עסקאות קצר ועמלות מופחתות.
כמו כן פתחה שוקי מסחר עבור מטבע התשתית של סולנה בפלטפורמה האינטרנטית שלה.
המהלך, כך טענה החברה, עשוי היה לפתור את בעיות הביזור והסילומיות אשר ממנה סבלה באותה העת רשת הבלוקצ'יין של אתריום.
באופן מקביל, שבר מדד "מטבעות החרא" של החברה שיאים חדשים, עם כחמישים מטבעות מבוזרים בעלי שווי שוק נמוך בתוכו, ושווי-שיא של כ-1,065 דולרים.
בחודש אוגוסט הכריזה החברה על השקת מדד חוזים עתידיים חדש עבור מאה בריכות הנזילות הגדולות ביותר על פלטפורמת יוניסוואפ, הבורסה המבוזרת הגדולה ביותר דאז.
בנקמן-פריד ענה לשאלות שעלו אודות הצעד החדש ואמר כי , וכמו כן הסביר את החלטתו לגשר על הפער בין שיטת הבורסה המסורתית, לפיה פעלה אף טי אקס, לבין שיטת הבורסה המבוזרת, לפיה פעלה יוניסוואפ, באמירתו, .
לקראת אמצע שנת 2020 רכשה אף טי אקס את אפליקציית המובייל בלוקפוליו בעסקת ענק בשווי של כ-150 מיליון דולרים.
האפליקציה נועדה לספק מידע מקוון וחדשות בזמן אמת אודות שוק הקריפטו, ורכישתה נחשבה לצעד אסטרטגי וחשוב מבחינתה של אף טי אקס, מאחר שקהל לקוחותיה הורכב בעיקר מסוחרים מקצועיים.
כעבור מספר חודשים החלה האפליקציה להציע למשתמשיה מסחר מקוון במניות ובמטבעות מבוזרים ללא גביית עמלות, זאת בניסיון לנצל את עומס תנועות המסחר שהצטברו בעקבות תהליך שורט סקוויז של מניות חברת גיימסטופ אשר התבצע בידי קבוצת משתמשים מקהילת רדיט הקרויה , במה שנודע מאוחר יותר בשם השורט סקוויז של גיימסטופ.
זמן-מה קודם לכן השיקה אף טי אקס מדד חדש של מניות בהן התמקדה הקבוצה, אשר הכילה גם מטבעות מבוזרים שונים כגון דוז'קוין ומטבע התשתית של החברה FTT.
החברה נאלצה לפרסם התנצלות רשמית בחודש פברואר לאחר שאחד החשבונות באפליקציה שהיה אמור לפרסם איתותים אודות עליות וירידות במחירי המטבעות החל לשלוח הודעות בעלות תוכן גזעני.
בציוץ שפורסם בטוויטר כתבו נציגי החברה כי , ובנקמן-פריד הבטיח כי .
במהלך חודש מרץ הודיעה אף טי אקס על הקמת גשר חדש בין זירת המסחר שלה לבין פייפל, אשר נועד לאפשר הקמת תנועות כספיות בצורה מיידית דרך חשבונות הלקוחות ובאמצעות שימוש במערכת התשלומים החדשה.
בנקמן-פריד ציין כי הלקוחות יוכלו להפקיד מעתה והלאה .
בהמשך אותו החודש החלו להתעורר שמועות אודות שיחות שהתקיימו בין אף טי אקס לבין נציגי מחוז מיאמי-דייד בפלורידה, ארצות הברית, אודות רכישת זכויות השיום של אצטדיון הכדורסל המארח את קבוצת מיאמי היט.
ב-24 במרץ פורסם לראשונה כי החברה רכשה את זכויות השיום לתקופה בת תשע עשרה שנים בעסקת ענק בשווי של כ-135 מיליון דולרים והפכה בכך לנותנת החסות המסחרית המרכזית שלה.
שמה של הארנה שונה לאחר מכן באופן רשמי לארנת FTX.
מגמת ההצלחה עליה עלתה החברה לא פסקה בזאת, וביולי חצתה את רף ההשקעות הגבוה ביותר שנאסף אי פעם בעולם הקריפטו עד לאותה העת, לאחר שגייסה סכום בגובה של כ-900 מיליון דולרים מידי שישים משקיעים שונים, וביניהם גופים בולטים כגון סופטבנק, סקויה קפיטל ות'ירד פוינט מנג'מנט.
הקבוצה שינתה את שמה באופן רשמי ל"טים סולומיד FTX" והודיעה כי תרכוש מטבעות קריפטו מסוג FTT בשווי של כמיליון דולרים ואף תפיץ מטבעות מבוזרים בין לקוחותיה.
מאוחר יותר באותו החודש הכריזה אף טי אקס על הקמת שותפות חדשה עם ליגת הבייסבול האמריקאית מייג'ור ליג בייסבול.
כחלק מהעסקה בין השתיים הוסכם כי לוגו החברה יופיע על גבי חולצות כל השופטים במהלך משחקים ואירועים פומביים אחרים.
איש העסקים וכוכב סדרת הטלוויזיה הכרישים חתם בחודש אוגוסט על הסכם עם החברה, אשר מינה אותו לתפקיד שגריר מטעמה, וכן לאחד מדובריה הרשמיים.
בתמורה ביקש להשתכר במטבעות מבוזרים, אשר אוחסנו על פלטפורמת המסחר של אף טי אקס.
כאשר נשאל לפשר השותפות, אמר כי על אף שמשקיעים רבים מתקשים לקבל החלטות בנוגע להשקעות בקריפטו, הוא איננו שונה: .
כעבור מספר ימים רכשה החברה את זכויות השיום של אצטדיון הפוטבול באוניברסיטת קליפורניה בברקלי אשר נודע עד לאותה העת בתור , למשך עשר שנים ובתמורה ל-17.5 מיליון דולרים.
שמו של האצטדיון שונה באופן רשמי ל"מגרש אף טי אקס באצטדיון ההנצחה של קליפורניה".
בחודש ספטמבר הכריזה החברה על הקמת שותפות ארוכת טווח עם קבוצתה של מרצדס-בנץ בטורניר פורמולה 1. החוזה בין השניים קבע כי הנהגים לואיס המילטון וולטרי בוטאס ילבשו מדים העוטים את לוגו החברה.
על רקע החמרת הצעדים הרגולטוריים כנגד תעשיית הקריפטו ברחבי העולם ובסין בפרט, החליטה החברה להעביר את כל פעילויותיה לאיי הבהמאה בספטמבר 2021. ב-20 אותו החודש הודיעה כי שלוחתה המקומית, "FTX Digital Markets", קיבלה אישור רגולטורי להפעלת עסק לנכסים דיגיטליים מידי הרשויות, ומינתה את ריאן סלאם למנהלה.
בראיון לסוכנות החדשות בלומברג אמר בנקמן-פריד כי .
בראשית שנת 2022 הכריזה החברה על הקמת קרן הון סיכון בשם "FTX Trading Ltd" בשווי של כ-2 מיליארד דולר.
לדברי נציגיה, נועדה הקרן להקל על השקעות בחברות הזנק הנמצאות בעולם הקריפטו, החל בסכומים של כ-100 אלף דולרים וכלה במאות מיליוני דולרים.
כעבור מספר ימים הוערכה החברה בשווי חדש של כ-32 מיליארד דולרים, ובנוסף הודיעה כי גייסה כ-400 מיליון דולרים במהלך סבב המימון השלישי שערכה בתשעת החודשים האחרונים, אשר לדבריה נועד לסייע בהרחבת פעילותה של החברה בעולם וכן בהשגת רישיונות מסחר נוספים לשוקים חדשים.
בחודש פברואר החליטה החברה להקים מחלקה חדשה בין שורותיה אשר נועדה להתמקד בעולם הגיימינג, ובייחוד ב.
אחד מתפקידי השלוחה החדשה היה לספק שירות לחברות מהתחום שביקשו להנפיק מטבעות מבוזרים ואסימונים חסרי תחליף, ולגשר על הפער בין מוצרי הבלוקצ'יין לבין המשחקים.
במשך שנים נתפשה החברה כאחת הבורסות היציבות והאמינות ביותר בתעשיית הקריפטו העולמית, עד לנובמבר 2022, אז נקלעה למשבר כלכלי קשה.
אתר החדשות חשף ב-2 בנובמבר כי אחת משותפותיה של הבורסה, חברת אשר נוסדה גם היא בידי בנקמן-פריד, החזיקה כמות גדולה במיוחד של נכסיה במטבעות התשתית של הבורסה, FTT.
חשיפה זו הצביעה על כך שהדיווחים הפיננסיים של החברה היו הלכה למעשה שקריים, מכיוון שחלק ניכר מאחזקותיה הושקעו בזירת המסחר של עצמה באמצעות חברת-בת.
הידיעה המרעישה גרמה לטלטלות בשוקי הקריפטו שהובילו לנפילה של יותר מ-12 אחוזים בערכו של מטבע הביטקוין, אשר הגיע לשווי הנמוך ביותר שלו מזה שנתיים, כ-16 אלף דולרים.
הגורם העיקרי לירידה היה הכרזתה של בורסת בינאנס, אשר הודיעה מיד לאחר החשיפה כי תמכור את כל אחזקותיה באף טי אקס ובכך גרמה לקריסת מחיר המנייה של החברה.
החדשות הטילו צל של חוסר ביטחון והיסטריה על פני השוק, ורבים מלקוחות החברה החלו לנסות למשוך את כספם בחזרה.
לאור צרותיה הכלכליות לא הצליחה אף טי אקס לעמוד בעומס הדרישות המרובות, ונאלצה לחסום את הרשאות המשיכה מפלטפורמת המסחר שלה לאלתר, ואף החלה להעביר חלק מנכסיה לארנקים קריפוטגרפיים קרים.
הגבלות אלו הגיעו גם לשלוחתה של החברה בארצות הברית.
בימים הבאים חתמה בינאנס על מכתב כוונות בו הצהירה כי תרכוש את אף טי אקס תוך כדי עריכת בדיקת נאותות, אולם משכה את הצעתה כעבור יום לאחר שמספר דיווחים מידי רגולטורים אמריקאים הצביעו על חשד למעילה בכספי הלקוחות.
בשל כך, הגישה אף טי אקס בקשה רשמית לפשיטת רגל ב-11 בנובמבר, ובנקמן-פריד התפטר מתפקידו כמנכ"ל.
בעקבות התפטרותו של בנקמן-פריד מונה ג'ון ג'יי.
ריי השלישי לתפקיד מנכ"ל החברה, ונועד לשמש בתור מפרקה על ידי איסוף כל נכסיה הנותרים לצורך תשלום החובות שצברה.
בהצהרה שמסר הלה לבית המשפט הודיע כי בהתאם לרישומי החברה, הלוותה חברת הבת של אף טי אקס, אלמידה ריסרץ', כמיליארד דולרים לבנקמן-פריד ויותר מחמש מאות מיליון דולרים למייסד המשנה של אף טי אקס, נישאד סינג, ב-30 בספטמבר אותה שנה.
בתגובה למטלת פירוק החברה שהוטלה עליו טען המנכ"ל החדש, אשר סייע בעבר בהליכי פשיטת הרגל של חברות מפורסמות כגון אנרון, נורטל, ואחרות, כי .
כאשר העיד בפני אמר בפשטות כי בנוסף לכך שהחברה השתמשה בתוכנת מחשב פשוטה עבור מחלקת הנהלת החשבונות שלה, אשר החזיקה במיליארדי דולרים.
לבקשתה של ארצות הברית נעצר בנקמן-פריד באיי הבהאמה באשמת "עבירות פיננסיות".
על אף שרמז תחילה כי ינסה להילחם בהאשמות שהועלו נגדו, הסכים לבסוף להיעתר לבקשת ההסגרה שהוצאה על שמו, וב-21 בדצמבר הוסגר לידי ארצות הברית.
בהמשך שוחרר בערבות בגובה של כ-250 מיליון דולרים אשר שולמה בידי הוריו, כאשר תנאי שחרורו קבעו כי חל עליו איסור לעזוב את ביתם.
בסוף מאי 2024 גזר בית משפט במנהטן עונש של 7.5 שנות מאסר על ריאן סלאמה, בכיר לשעבר בבורסת הקריפטו FTX, לאחר שסלאמה הורשע בהפרת חוק מימון בחירות ובהפעלת עסק לא חוקי להעברות כספים.
בנוסף, נגזר כי סלאמה גם ישלם 6 מיליון דולר באמצעות חילוט נכסים, ועוד פיצויים בסך 5 מיליון דולר.
יחידת התשתית של הפלטפורמה נקראת "אסימון FTX" והיא מטבע מבוזר שהסיומת שלו היא FTT.
עד לפשיטת הרגל של החברה נסחר המטבע במרבית הבורסות המובילות ושימושו העיקרי היה עבור גביית עמלות וצבירת ריבית על גבי פלטפורמת המסחר שלו.
כמות המטבעות המקסימלית היא 352,170,015, אם כי היא צפויה להצטמצם לחצי בשל שריפת מטבעות מכוונת הנעשית באופן הדרגתי עם כל העמלות הנצברות בידי החברה.
FSW (בסינית: 返回式衛星, Fǎnhuí Shì Wèixīng, "לוויין שחוזר") היא סדרת לווייני ריגול שפותחה בסין.
השיגור המוצלח הראשון בוצע בשנת 1974, ובכך סין הפכה למדינה השלישית שפיתחה טכנולוגיה לנחיתה רכה של לוויין.
טכנולוגיה זו נוצלה בהמשך לטיסות מאוישות שבוצעו על ידי סין.
בשנת 1965 הציע צ'יין שואה-סן לפתח טכנולוגיית לוויין עם יחידת נחיתה.
למרות הקשיים שהיו קשורים בין היתר עם אירועים מהפכת התרבות תכנון ובניית הלוויין הסתיימה בתחילת שנות ה-70 של המאה ה-20. הניסיון הראשון לשגר לוויין בוצע ב-5 בנובמבר 1974 ממרכז שיגור הלוויינים ג'יוצ'ו'אן.
השיגור כשל לאחר כ-20 שניות.
ניסיון שני נערך ב-25 בנובמבר.
למרות בעיות טכניות שהתגלו במערכת בקרה סוכם להמשיך בטיסה.
יחידת הנחיתה התגלתה באזור גוויג'ואו, כ-400 ק"מ מהאזור המתוכנן.
המצנח היה פגוע אך סרט צילום היה במצב סביר.
בכך סין הצליחה להגיע לייצור לוויין ריגול שמחזיר סרט בדומה למיזם קורונה של ארצות הברית וסדרת לווייני זניט של ברית המועצות.
משך פעילות הלוויין הייתה כ-5 ימים והוא שקל 1800 ק"ג.
לוויין מהדור הראשון שוגר עוד מספר פעמים.
בשיגור האחרון על הלוויין הותקנו מכשירים לביצוע חקר חוסר כבידה.
על בסיס הניסיון שנצבר פותח דור שני של הלוויין.
שיפורים בציוד צילום איפשרו להגיע לרזולוציה של 10–15 מ'.
בחלק מהלוויינים הותקן ציוד מדעי שפותח בשוודיה וקנדה.
מדגם זה בוצעו 5 שיגורים מהם 4 היו מוצלחים.
בהמשך פותחו דגים מתקדמים ושיגורים המשיכו עד לשנת 2005. אורך חיים של הלוויינים גדל בהדרגה והגיע לחודש ימים.
עד לשנת 2005 שוגרו 22 לוויינים, כולם ממרכז שיגור הלוויינים ג'יוצ'ו'אן.
החל משנת 2006 החלו שיגורים של סדרת הלוויינים Yaogan.
"FTCU" הוא שיר שהוקלט על ידי הראפרית האמריקאית ניקי מינאז'.
השיר יצא לאור ב-27 במרץ 2024, על ידי חברות התקליטים יאנג מאני וריפבליק רקורדס, כסינגל מתוך אלבום האולפן החמישי שלה, Pink Friday 2. רמיקס לשיר הנקרא "Sleezemix" בהשתתפות טראוויס סקוט, כריס בראון וסקסי רד יצא לאור ב-19 באפריל 2024.
השיר דוגם את המילים של "Fuck the Club Up" ומכיל הפקת מוזיקת טראפ.
זה מוצא את ניקי מינאז' טוענת את הדומיננטיות שלה בתעשיית מוזיקת ההיפ הופ.
בנוסף, היא לכאורה פוגעת בראפרית מייגן די סטליון שותפה בבית השני עם מילים המזכירות את הראפרים טורי ליינז ואיגי אזליה: "תישאר בנתיב הטורי שלך, כלבה, אני לא איגי"; ליינז ירה במייגן די סטליו בשנת 2020. אזליה כתבה מכתב תמיכה בו לבית המשפט בתיק המשפטי של הירי.
מינאז' הופיעה בתוכנית האירוח לייט שואו עם סטיבן קולבר ב-20 בדצמבר 2023, וביצעה בסגנון חופשי בקצב של "FTCU", "נלחמת" בקולבר.
רמיקס לשיר בשם "Sleezemix" בהשתתפות הראפרים טראוויס סקוט, סקסי רד והזמר כריס בראון יצא לאור ב-19 באפריל 2024.
רובין מאריי מ-"Clash" כינה את השיר "הצדעה למועדון חסר פה".
ניק מאלון מ-"PopMatters" תיאר את הבס בהפקת השיר כ"חבטת סרסור עד הלסת".
הורדה דיגיטלית / סטרימינג – Sleezemix
"FTCU" (Sleezemix; בהשתתפות טראוויס סקוט, כריס בראון וסקסי רד) – 3:59
מקוםתאריםמכירותארצות הברית (RIAA)פלטינה1,000,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
+ תאריכי יציאות לאור ופורמטים עבור "FTCU"אזורתאריך יציאהפורמט (ים)גרסהחברת תקליטיםמקורכלל העולם10 בינואר 2024הזרמת מוזיקה • הורדה דיגיטליתמקוריתיאנג מאני • ריפבליק רקורדסארצות הברית30 בינואר 2024רדיו עכשווי קצביכלל העולם19 באפריל 2024הזרמת מוזיקה • הורדה דיגיטליתSleezemix
Facelift (תרגום מילולי לעברית: מתיחת פנים) הוא אלבום הבכורה של להקת הגראנג' אליס אין צ'יינס.
את האלבום הפיק דייב ג'רדן, שהפיק גם אלבומים של הרולינג סטונז ושל ג'יינ'ס אדיקשן.
הקלטת האלבום התעכבה מעט לאחר ששון קיני שבר את ידו במהלך קטטה, ונשקלה האפשרות להחליפו במתופף אחר, אך קיני הוריד את הגבס שלושה שבועות לפני הזמן והשתתף בהקלטת האלבום.
האלבום הגיע למקום ה-42 במצעדי המכירות ועם הזמן הגיע למעמד של פלטינה כפולה.
ליין סטאלי סיפר שהשיר "Man In The Box" נכתב בהשראת ארוחת ערב שבה השתתפו חברי הלהקה ומספר אנשים מחברת התקליטים שהיו צמחוניים, ודיברו על כך שעגלים למאכל מגודלים בתוך קופסאות קטנות מאז לידתם.
לדבריו, השיר נכתב על צנזורה ממשלתית ועל אכילת בשר כפי שהיא משתקפת דרך עיניו של עגל שגורלו נחרץ.
"Man In The Box" נבחר להיות הסינגל הראשון, והווידאו קליפ שצולם עבורו קצר הצלחה רבה ב-MTV (שודר 16 שבועות ברציפות).
השיר הגיע לרשימות 20 הגדולים של תחנות רדיו רבות המתמחות ברוק.
בפברואר הייתה הלהקה מועמדת בפעם הראשונה מתוך ארבע לפרס גראמי והפסידה.
בספטמבר 1991 הגיע האלבום למעמד של אלבום זהב, תוך שישה שבועות מיציאתו של הסינגל (עד אז נמכרו 40,000 עותקים).
במשך ששת החודשים הבאים הופיעה הלהקה עם ואן היילן ויצרה לעצמה הכרה נוספת.
על עטיפת האלבום מופיעת פניו של מייק סטאר כאשר הן מוכפלות בעזרת מחשב, ובצבעים מטאליים.
הרעיון המקורי היה לשלב את פניהם של ארבעת חברי הלהקה יחדיו בעזרת מחשב.
התמונה המקורית משמשת כעטיפתו של תקליטור מספר 1 של מארז התקליטורים Music Bank.
Fade to Black הוא סינגל של להקת הת'ראש מטאל מטאליקה מתוך אלבומם השני Ride the Lightning משנת 1984. זהו השיר הרביעי באלבום זה.
השיר הולחן ונכתב על ידי ג'יימס הטפילד, לארס אולריך, קליף ברטון וקירק האמט וזוהי הבלדה הראשונה של הלהקה.
השיר נכתב לאחר שכמעט כל הציוד של מטאליקה, שכלל מגבר מיוחד ונדיר, נגנב לאחר הופעה בבוסטון ב-14 בינואר 1984. האירוע אילץ את חברי הלהקה לשכור ציוד מחבריהם מלהקת אנתרקס כדי להמשיך בהופעה.
השיר מתחיל בנגינה אקוסטית מלנכולית.
סולו גיטרה עדין ושירה שקטה ומלודית של הטפילד.
אחרי הבית הראשון נשמע ריף כבד ואחריו חוזרת הנגינה השקטה והשירה.
אחרי הבית השני חוזר הריף הכבד ובשלב זה השיר מקבל תפנית חדה: השירה של הטפילד הופכת לאגרסיבית יותר והשיר מסתיים בסולו ארוך של קירק האמט.
המילים של השיר מתארות מחשבות של אדם שמאס בחייו וחושב על התאבדות:
מתופף הלהקה, לארס אולריך, סיפר בריאיון שנערך בשנת 2005, שבתקופה שבה הם כתבו את האלבום Ride the Lightning, הוא והטפילד היו אובססיביים בעניין המוות ועל כך מעידה הליריקה של רוב שירי האלבום.
שמו של השיר אינו מופיע במילות השיר, אך הוא מופיע בשיר The Memory Remains מתוך האלבום ReLoad משנת 1997.
בשל הנגינה האקוסטית הממושכת והשירה השקטה בשני הבתים הראשונים.
לימים הפך השיר לאחד האהובים בקרב מעריצי הלהקה והוא נוגן כמעט בכל הופעותיה.
ג'ייסון ניוסטד, שהיה הבסיסט של מטאליקה בשנים 1986–2001, אמר שעבורו לשיר יש ערך רגשי גבוה, וזאת למרות שהוא נכתב, הולחן והוקלט לפני הצטרפותו ללהקה.
זה גם היה השיר האחרון שהוא ביצע עם מטאליקה לפני שפרש מהלהקה, במהלך הופעה בטקס VH1 Music Awards ב-30 בנובמבר 2000, אז הוא כבר ידע שתהיה זו הופעתו האחרונה עם הלהקה.